【大跑道】錶之銀河課比課放鬆
2024年04月27日 22:30
東網電視
更多新聞短片
周六朝有4匹參戰馬到大圈出試,全部由助手踱一圈,「赤火驍龍」老馬神態活躍,近況出色。「帥炸」再冇急口頭擰擰,情緒轉好。「鑽石星空」馬身更紮實,毛色愈來愈靚。「福星」身壯有肌肉,火力有增。以下是心水推介:
第5場「賢者無敵」主席短途獎排5檔,內欄馬除了「維港智能」之外,其餘前速俱一般,「賢者無敵」有望順利跟守好位,再看不論外地或在港跑變化地都理想,當銳分子有力捧盃。
第7場「錶之銀河」上仗若非取內檔而不揀外檔衝刺,已經成為應屆打吡盟主,更吸引係陣上唔再搶口,唔似過往次次早段人馬角力。復課操足更上層樓,出跳課比課放鬆,甚至內圈踱步一樣悠然自得。
第9場「亞機拉」前仗唔放留往衝照贏,上仗升班跑番一哩持續神勇,如果鍾易禮果斷一點,500米肯提早加速已再建一功。「亞機拉」目前踏上最佳時候,殺上90分應該係最低限度,今戰排2檔且負輕磅,贏面好高。